**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottsága**

**2024. május 27-i rendes ülésére**

**Tárgy:** Helyi közutak forgalmi rendjének alakítása

**Készítette:**

…………………………

Bese Károly

vezető-főtanácsos

közútkezelői referens

Megjegyzés: A napirend tárgyalása zárt ülést nem igényel.

**Tisztelt Településüzemeltetési, Környezetvédelmi és Közbiztonsági Bizottsága!**

A Tisztelt Bizottság a Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló, többször módosított 13/1992. (VII.01.) önkormányzati rendelet 52. § (5) bekezdése a) pontja és a 11. sz. melléklete 5. Településüzemeltetési, Környezetvédelmi és Közbiztonsági Bizottság (TKKB) címszó 5.5.5. pontja értelmében javaslatot tesz:

5.5.5.) a forgalomszabályozás feladataira.

Fentiek alapján kérem a Tisztelt Bizottságot, az alábbi ügyben hozza meg határozatát.

**Ügyiratszám: XII/239/2024**

Tárgya: Budapest, II. kerület Széphalom Üzletház és Iroda építési engedélyezési terv – közlekedésépítési munkarész - útcsatlakozás és forgalmi rend változás

A tervező közútkezelői hozzájárulást kért a Budapest II. kerület Széphalom Üzletház és Iroda építési engedélyezési terv – közlekedésépítési munkarész c. tervre. A terv a fenti létesítmény parkolójának útcsatlakozását tartalmazza, a tervezett megoldás szerint a Községház utca forgalmi rendje megváltozik, az útcsatlakozás és a Hidegkúti út kö zötti szakasz forgalma kétirányú lesz, annak érdekében, hogy az üzletház parkolójából a Hidegkúti út rövid úton elérhető legyen. A tervet előzetesen egyeztették osztályunkkal, és a Budapest Közút Zrt. forgalomtechnikai kezelői hozzájárulását is beszerezték rá. A közútkezelői hozzájárulásunkat abban az esetben kívánjuk megadni, ha a T. Bizottság javasolja a fenti forgalmi rend változást, az alábbi határozati javaslat elfogadásával.

Kérjük, hogy a T. Bizottság tárgyalja meg az előterjesztést, és fogadja el az alábbi határozati javaslatot.

**Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.5.5. pontja értelmében javasolja, hogy a **Budapest II. kerület Széphalom Üzletház és Iroda építési engedélyezési terv – közlekedésépítési munkarész** c. terv szerinti forgalmi rend változás megvalósuljon.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2024. június 30.

Budapest, 2024. május 17. Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető